शहर की बात कुछ या बहुत कुछ अलग होती है। शहर के पास सड़कें, बिजली, पुलिस, मशीनें, कार, बंगले, कानून, प्रशासन की मशीनरी होती है। यहां सिविल लाइन होती है। जिनमें अफसर होते हैं। सिविल लाइन के पीछे या बाजू में चमचमाती कॉलोनी होती है। जिनमें पार्टी नेताओं के बंगले और हवेलियां होती हैं। इन्हीं हवेलियों के बाजू में या पीछे, पार्टी नेताओं के करीबी, दोस्त, फाइनान्सर रहते हैं। ये सभी मिलकर शक्ति का केन्द्र हो जाते हैं। जो कभी भी किसी भी जगह को भव्य बना देते हैं। किसी भी शहर को नया आकार दे देते हैं।